text: Kåret af kolleger som årets købmand
  02 oktober 2018 kl. 13.45
  En købmandsbutik i Torsted ved Horsens samler nærmest på priser - nu er den kåret som årets butik.
  De må kunne noget særligt i Rema 1000 i Torsted ved Horsens. I april kårede ugebladet Hjemmet butikkens medarbejder Sussanne Kjær Petersen som Danmarks sødeste kassedame 2018.
  Nu har Rema 1000 og butikkædens 317 købmænd valgt købmand Christian Henriksen og forretningen i Torsted som årets butik i hele landet.
  
  Christian Henriksen, købmand, Rema 1000, Torsted: "Det er mit personales fortjeneste, at vi er blevet kåret som årets butik. Vi har et meget sammentømret hold."
  Begrundelsen for prisen er, at købmand Christian Henriksen og hans ansatte i butikken gennem flere år har skabt gode resultater og holder kunderne i centrum.
  Butikken har dygtige og ansvarlige medarbejdere i et godt arbejdsmiljø, som skaber energi og bidrager til en god stemning i butikken.
  - Det er mit personales fortjeneste, at vi er blevet kåret som årets butik. Vi har et meget sammentømret hold. Det er en vigtig del af forklaringen, siger en glad og stolt Rema-købmand Christian Henriksen.
  
  